Latest
ଭିଡ ହିଂସାର ଶିକାର ହୋଇ ଜୀବନ ଭିକ୍ଷା କରୁଥିଲା ଡିଏସ୍‌ପି, ବଞ୍ଚାଇବା ପରିବର୍ତ୍ତେ ଏକା ଛାଡ଼ି ଚାଲି ଆସିଲେ ଅଙ୍ଗରକ୍ଷୀ
ଭିଡ ହିଂସାର ଶିକାର ହୋଇ ଜୀବନ ଭିକ୍ଷା କରୁଥିଲା ଡିଏସ୍‌ପି, ବଞ୍ଚାଇବା ପରିବର୍ତ୍ତେ ଏକା ଛାଡ଼ି ଚାଲି ଆସିଲେ ଅଙ୍ଗରକ୍ଷୀ
Last updated Jan 21, 2019
oneindia.com
0
ସେୟାର
ପଟନା : ବିହାରରେ ପୁଣି ଭିଡ଼ ହିଂସା ହୋଇଥିବା ବେଳେ ଏହାର ଶିକାର ହୋଇଛନ୍ତି ଡିଏସ୍‌ପି ରଘୁନାଥ ସିଂହ । ସାଧାରଣ ବ୍ୟକ୍ତିଙ୍କୁ ସୁରକ୍ଷା ଦେବା ଦାୟିତ୍ୱରେ ଥିବା ପୁଲିସର ଏଭଳି ଅବସ୍ଥା ସମସ୍ତଙ୍କୁ ଆଶ୍ଚର୍ଯ୍ୟ କରିଛି । ଡିଏସ୍‌ପିଙ୍କୁ କିଛି ଲୋକ ନିସ୍ତୁକ ମାଡ଼ ମାରୁଥିବାର ଭିଡିଓ ସୋସିଆଲ ମିଡିଆରେ ଭାଇରାଲ ହେବା ପରେ ଏହା ଏବେ ସାଧାରଣ ଲୋକଙ୍କୁ ଚିନ୍ତାରେ ପକାଇଛି । ଯେଉଁ ସମୟରେ ଡିଏସ୍‌ପି ରଘୁନାଥଙ୍କ ଉପରେ ଆକ୍ରମଣ କରାଗଲା,ସେ ସମୟରେ ତାଙ୍କ ସହ ତାଙ୍କ ଅଙ୍ଗରକ୍ଷୀ ରହିଥିଲେ ।
କିନ୍ତୁ ଭିଡ଼ର ହିଂସା ବଢ଼ୁଥିବା ଦେଖି ସେମାନେ ସେଠାରୁ ଚାଲି ଆସିଥିଲେ । ଏହା ପରେ ଲୋକମାନେ ଡିଏସ୍‌ପି ରଘୁନାଥଙ୍କୁ କାବୁ କରି ବିଧା ଗୋଇଠା ଦେବା ସହ ବାଡ଼ିରେ ପିଟିବା ଆରମ୍ଭ କରିଥିଲେ । ଏହି ଆକ୍ରମଣର ଶିକାର ହେବା ପରେ ଡିଏସ୍‌ପି ରଘୁନାଥଙ୍କ ମୁଣ୍ଡରେ ଆଘାତ ଲାଗିବା ସହ ତାଙ୍କ ହାତ ଭାଙ୍ଗି ଯାଇଥିବା ଜଣା ପଡ଼ିଛି । ଏବେ ଡିଏସ୍‌ପି ରଘୁନାଥଙ୍କ ଚିକିତ୍ସା ବନାରସର ଏକ ଡ଼ାକ୍ତରଖାନାରେ ଚାଲୁ ରହିଛି ।
ସୂଚନା ମୁତାବକ, କୈମୁରରେ ଦଳିତ ଛାତ୍ରୀଙ୍କ ସହ ଦୁଷ୍କର୍ମ ହେବା ପରେ ଲୋକମାନେ ରାଗରେ ପଥର ମାଡ଼ କରିବା ସହ ଥାନା ଜାଳି ଦେଇଥିଲେ । ଭିଡ଼କୁ ବୁଝାଇବା ପାଇଁ ଯେତେବେଳେ ଡିଏସ୍‌ପି ରଘୁନାଥ ଆଗକୁ ଆସିଲେ ସେତେବେଳେ ରାଗରେ ଥିବା ଲୋକମାନେ ତାଙ୍କ ଉପରେ ଆକ୍ରମଣ କରିଥିଲେ । ହଠାତ୍‌ ଏଭଳି ହେବାରୁ ଡିଏସ୍‌ପି ରଘୁନାଥଙ୍କ ଅଙ୍ଗରକ୍ଷକ ନିଜ ଜୀବନ ବଞ୍ଚାଇ ସେଠାରୁ ଚାଲି ଯାଇଥିଲେ ।
ପୂର୍ବବର୍ତ୍ତୀ ଖବର